Document ID: /fineweb-2-swissfilter-quality_10-filterrobots/filtered/05603.jsonl.gz/85

05 apr Produžetak boravka u Švajcarskoj ili povratak u Srbiju za turiste iz Srbije
|Izvor: Generalni konzulat Republike Srbije, Cirih, Švajcarska, konzulat.ch|
Obaveštenje Generalnog konzulata Republike Srbije o produžetku boravka u Švajcarskoj ili povratku u Republiku Srbiju za državljane Republike Srbije koji se nalaze u Švajcarskoj kao turisti a zbog virusa korone će prekoračiti dozvoljeni period boravka:
„VAŽNO OBAVEŠTENJE – PRODUŽETAK BORAVKA U ŠVAJCARSKOJ / POVRATAK U REPUBLIKU SRBIJU
|23.03.2020. godine|
Od nadležnih švajcarskih službi dobili smo informaciju, koja se odnosi na državljane Republike Srbije koji, usled nastale situacije i širenja virusa COVID-19, ne mogu da se vrate u Srbiju, a u Švajcarskoj se nalaze kao turisti, te će zbog toga prekoračiti dozvoljen period boravka.
Neophodno je da se nadležnim kantonalnim službama za migraciju (Migrationsamt), prema mestu u kojem se trenutno nalaze naši državljani, podnese zahtev za dobijanje vize tipa „D“. Informacije o troškovima i tačnoj proceduri daju dotične službe. Savetujemo da prilikom obraćanja švajcarskim službama pokažete tekst mejla na nemačkom jeziku (koji se nalazi u nastavku).
Molimo, takođe, da nama mejlom dostavite sledeće podatke o sebi, kako bismo evidentirali naše državljane koji se nalaze u Švajcarskoj, a žele da se vrate u Srbiju:
Ime i prezime, datum rođenja, pol, broj putne isprave (pasoša), matični broj (JMBG), boravak u inostranstvu (mesto u kome se nalazite), kontakt telefon, mejl adresa, prebivalište u Srbiji (puna adresa – ulica, broj i mesto), kao i obrazloženje u najkraćoj mogućoj formi zbog čega je neophodan povratak u Srbiju.
Generalnom konzulatu Republike Srbije u Cirihu se, radi evidentiranja mogu obratiti srpski državqani koji se nalaze u sledećim kantonima: Aargau, Appenzell AI, Appenzell AR, Glarus, Graubünden, Luzern, Nidwalden, Obwalden, St.Gallen, Schaffhausen, Schwyz, Thurgau, Uri, Zug, Zürich i Kneževina Lihtenštajn na e-mail adresu: <email-pii>
Sehr geehrte Damen und Herren,
Zur Beantragung des D-Visums wenden sich die serbischen Staatsangehörigen an das für ihren Aufenthaltsort zuständige Migrationsamt.
Bzgl. Kosten und Vorgehen zur Beantragung können wir Ihnen leider keine Auskunft geben. Wir verweisen Sie dazu ebenfalls an die kantonalen Migrationsämter.
Freundliche Grüsse
PREPORUKA GENERALNOG KONZULATA
Postoji verovatnoća da će vam švajcarski organi, za izdavanje vize tipa “D” tražiti OSIGURANJE u Švajcarskoj, koje je svakako preporučljivo imati u novonastaloj situaciji. Molimo da se obratite nekoj od osiguravajućih kuća u Švajcarskoj i proverite najpovoljniju varijantu za turiste: Visana, Helsana, Groupe Mutuel, KPT, Swisscare (za studente).
Preporučujemo da nastavite da pratite informacije na našem sajtu, sajtu Vlade Republike Srbije, sajtu Ministarstva spoljnih poslova Republike Srbije, kao i da se pridržavate mera prevencije i zaštite lokalnih i saveznih organa Švajcarske Konfederacije, sve dok ne bude proglašen kraj pandemije i vanrednog stanja.
Za sva ostala pitanja koja nisu obuhvaćena ovim informatorom, možete se obratiti direktno Generalnom konzulatu na e-mail <email-pii> ili na telefon 044 2020273 ili 044 2020274.“